Diari Oficial de la Generalitat Valenciana


Sumari del DOGV 9904, del 30-07-2024 (2024/7517)

RESOLUCIÓ de 26 de juny de 2024, de la Conselleria d’Hisenda, Economia i Administració Pública, per la qual s’autoritza una transferència de crèdits del capítol 1 -Gastos de personal- del programa 121F00 -Sistemes d’informació- per l’import de 292.568,42 euros al capítol del programa 121A00 –Atenció a la ciutadania– de la Conselleria d’Hisenda, Economia i Administració Pública (expedient 06.017.24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9904

Data del DOGV
:   30-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7517

CVE
:   KFGT-J-6875-7444

Data del document
:   26-06-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

La Subsecretària de la Conselleria d’Hisenda, Economia i Administració Pública proposa una modificació pressupostària que consistix en una transferència de crèdit per un import de 292.568,42 euros, del capítol 1 del subprograma pressupostari 121F00 –Sistema d’informació–, crèdit a càrrec de l’amortització de diversos llocs, sense titular ni ocupant, per a fer front a la insuficiència de crèdit en el subprograma 121A00 –Atenció a la ciutadania– amb la finalitat de procedir a la creació de 4 llocs de direccions de secció, nivell A1/A2 24E046, i 1 lloc de direcció d’equip classificat com a C1/C2 18E035.

Esta modificació té el seu origen en la necessitat del servici del sistema d’informació d’atenció a la ciutadania i millora contínua, dependent de la Secretaria Autonòmica de Funció Pública, de disposar de 4 caps de secció i 1 cap d’equip per a assumir les tasques derivades de l’actualització, la revisió i la validació de la informació que s’introduïxen en l’aplicació SIAC -Sistema d’informació d’atenció a la ciutadania-, aplicació que va entrar en funcionament el febrer de 2023. Les dades contingudes en l’aplicació SIAC subministren dades de persones, departaments (inclosa la gestió DIR3 i les oficines de registre), immobles i procediments a les 134 aplicacions de la DGTIC.

Així doncs, la Secretaria Autonòmica de Funció Pública necessita disposar d’estos perfils tècnics per a donar resposta, amb garantia, als usuaris dels tràmits que es publiquen en la guia PROP i la seu electrònica de la Generalitat, així com mantindre actualitzades, revisades i validades la informació que s’introduïx en l’aplicació SIAC, tenint en compte que tots els llocs que es creen s’adscriuran a la subdirecció general amb competència en atenció a la ciutadania.

Per tot el que s’ha exposat, la Conselleria d’Hisenda, Economia i Administració Pública proposa una transferència de crèdits del capítol 1, Gastos de personal entre els diferents programes, per un import de 292.568,42 euros.

De conformitat amb el que establix l’article 28 del Decret 77/2019, de 7 de juny, del Consell, de regulació del procediment de gestió del pressupost de la Generalitat, s’informa que, el crèdit, la minoració del qual es proposa en el capítol 1, del subprograma 121F00, es finança mitjançant crèdits no compromesos i, a més, no es troba en cap dels supòsits limitatius de l’article 49 de la Llei 1/2015, de 6 de febrer, d’hisenda pública, del sector públic instrumental i de subvencions.

Els crèdits la minoració dels quals es proposa no estan afectes a cap obligació de pagament, ni ho estaran durant el que resta d’exercici, ni es veu afectat el règim retributiu fixat en la corresponent Llei de pressupostos. La modificació proposada no té incidència en el compliment dels objectius dels programes.

A este efecte, i en virtut del que disposen els articles 21 i 24 de la Llei 8/2023, de pressupostos de la Generalitat per a l’exercici 2024, i considerant la competència per a resoldre de conformitat amb el que establix la Resolució de 12 de febrer de 2024 (DOGV 9792, de 20 de febrer) de delegació de determinades competències en òrgans d’esta conselleria,

RESOL

*Primer*

Autoritzar una minoració del crèdit per un import total de 292.568,42 euros en l’aplicació pressupostària K16.50.29.27.967I33 19744.

*Segon*

Autoritzar un increment del crèdit per un import total de 292.568,42 euros, en l’aplicació pressupostària W55.83.87.46.800Z06 19824.

  

València, 26 de juny de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública